Norbertus Blüm
Norbertus (vulgo: Norbert) Blüm (natus 21 Iulii 1935 oppido Rüsselsheim; m. 23 Aprilis 2020) vir publicus Germaniae et sodalis Christianae Democraticae Unionis Germaniae (CDU) fuit.

Iuventus et munus
Post scholam finitam Blüm ab anno 1949 tirocinium constructoris instrumentorum in fabrica autocinetorum Opel fecit. Hoc munere ad annum 1957 vivit. Tum in curriculo studiorum vespertino anno 1961 maturitatem adeptus est. Deinde ad annum 1967 philosophiae litteris Theodiscis historiae theologiae (inter alios apud Iosephum Ratzinger) studebat et anno 1967 doctor philosophiae promotus est. Annis 1966 - 1968 diurnarius laboravit.

Familia
Blüm maritus erat et tres liberos habuit.

Cursus honorum
Blüm ab anno 1950 sodalis CDU fuit et diu secretarius (1968 - 1975) et deinde annis 1977 - 1987 praeses Christianorum Democraticorum opificum fuit. Annis 1972 - 2002 legatus Dietae Foederalis Germaniae fuit. Annis 1988 - 1999 etiam praeses factionis suae Rhenaniae Septentrionalis-Vestfaliae erat. Cum Helimutus Kohl 1 Octobris 1982 (CDU) cancellarius foederalis electus esset, Blüm Administer Foederalis Laboris nominatus est. Unus omnium collegarum hoc officium tenuit usque ad 26 Octobris 1998, cum Kohl cum CDU et FDP factionibus electionem Dietae Foederalis perdidit.

Post cursum honorum
Blüm multa egit, postquam anno 2002 Dietam Foederalem reliquit. Inter alia et in spectaculis cabareticis in publicum prodiit.

Nexus externi
Curriculum vitae in pagina Dietae Foederalis Germaniae (Lingua Theodisca)

Nati 1935
Mortui 2020
Legati Dietae Foederalis Germaniae
Administri Foederales Laboris